დამლათაშის მღვიმე

დამლათაშის მღვიმე () — გამოქვაბული ალანიის რაიონში, ანტალიის პროვინცია, სამხრეთი თურქეთი.

მდებარეობა
მღვიმე მდებარეობს ალანიის ციხესიმაგრის დასავლეთით, ხმელთაშუა ზღვას სანაპიროზე, ალანიის  ცენტრიდან 3 კმ-ში, ხოლო ანტალიიდან 124 კმ-ში. გამოქვაბულის შესასვლელი სანაპიროზეა.

ისტორია
მღვიმე შემთხვევით აღმოაჩინეს 1948 წელს სამთო სამუშაოების დროს კარიერში, რომელიც გამოიყენებოდა ალანიის ნავსადგურის მშენებლობისთვის. ორი გეოლოგიური წინასწარი კვლევის შემდეგ, იგი გაიხსნა საზოგადოებისათვის.

მღვიმე
მღვიმე 45–50 მ სიგრძისა და 15 მ  სიმაღლის ცილინდრული ღრუა. მღვიმე სავსეა სტალაქტიტებითა და სტალაგმიტებით, რომლებიც წარმოიქმნებოდა თხუთმეტი ათასი წლის განმავლობაში. გამოქვაბულის ფართობია 180-200 მ² და საერთო მოცულობა დაახლოებით 2500 მ³.

მღვიმეში ჰაერი შეიცავს ნახშირორჟანგის შედარებით მაღალ პროცენტს, დაახლოებით 10-12-ჯერ მეტს, ვიდრე ჩვეულებრივ ჰაერში და აქვს 95 % ტენიანობა. ჰაერის ტემპერატურა 22–23 °C  სეზონის მიუხედავად.

სქოლიო

კატეგორია:თურქეთის მღვიმეები
კატეგორია:მღვიმეები ანბანის მიხედვით